CELEX: 32019D1742
Language: fi
Date: 2019-10-17 00:00:00
Title: Komission Täytäntöönpanopäätös (EU) 2019/1742, annettu 17 päivänä lokakuuta 2019, täytäntöönpanoasetusten (EU) N:o 390/2013 ja (EU) N:o 391/2013 noudattamisesta maksuvyöhykkeiden yksikköhinnoissa (tiedoksiannettu numerolla C(2019) 7333) (ETA:n kannalta merkityksellinen teksti)

21.10.2019   
               
               
                  FI
               
               
                  Euroopan unionin virallinen lehti
               
               
                  L 267/9
               
            
         KOMISSION TÄYTÄNTÖÖNPANOPÄÄTÖS (EU) 2019/1742,
         annettu 17 päivänä lokakuuta 2019,
         täytäntöönpanoasetusten (EU) N:o 390/2013 ja (EU) N:o 391/2013 noudattamisesta maksuvyöhykkeiden yksikköhinnoissa
         
            (tiedoksiannettu numerolla C(2019) 7333)
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) (palveluntarjonta-asetus) ja erityisesti sen 15 artiklan 4 kohdan,
         ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (2) ja erityisesti sen 17 artiklan 1 kohdan d ja e alakohdan,
         sekä katsoo seuraavaa:
         
                     (1)
                  
                  
                     Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on olennainen osa Euroopan parlamentin ja neuvoston asetuksen (EY) N:o 549/2004 (3) 11 artiklan ja komission täytäntöönpanoasetuksen (EU) N:o 390/2013 (4) mukaisesti perustetun suorituskyvyn kehittämisjärjestelmän tavoitteiden saavuttamisessa.
                  
               
                     (2)
                  
                  
                     Komission täytäntöönpanopäätöksessä 2014/132/EU (5) vahvistetaan toiselle viitejaksolle 2015–2019 unionin laajuiset suorituskykytavoitteet, joihin sisältyy myös reitinaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamisen määrättyinä yksikkökustannuksina.
                  
               
                     (3)
                  
                  
                     Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaan komissio arvioi jäsenvaltioiden komissiolle toimittamat maksuvyöhykkeiden yksikköhinnat mainitun täytäntöönpanoasetuksen 9 artiklan 1 ja 2 kohdan mukaisesti. Arvioinnissa tarkistetaan, että yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
                  
               
                     (4)
                  
                  
                     Komissio on Eurocontrolin suorituskyvyn tarkastusyksikön ja Eurocontrolin lentoreittimaksujen keskustoimiston avustamana suorittanut vuoden 2019 yksikköhintojen arvioinnin käyttäen jäsenvaltioiden 1 päivään kesäkuuta 2018 mennessä toimittamia tietoja ja 1 päivään marraskuuta 2018 mennessä toimittamia lisätietoja. Komission arvioinnissa otettiin huomioon myös annetut selitykset sekä korjaukset, joita jäsenvaltiot tekivät lentoreitillä annettavien palvelujen vuoden 2019 yksikköhintoihin.
                  
               
                     (5)
                  
                  
                     Kreikka, Italia, Kypros ja Malta toimittivat toiminnallisen ilmatilalohkon BlueMed jäseninä 21 päivänä joulukuuta 2018 toiminnallisen ilmatilalohkon suorituskykytavoitteet, joita oli tarkistettu uudelleen ja jotka tarvittaessa perustuivat korjaaviin toimenpiteisiin, minkä jälkeen komissio arvioi ne. Komissio arvioi näiden ilmaliikennevirtojen sääntelystä reitillä johtuvalle viivästykselle asetettujen uudelleen tarkistettujen tavoitteiden johdonmukaisuuden kapasiteettiin liittyvällä suorituskyvyn kannalta keskeisellä osa-alueella täytäntöönpanoasetuksen (EU) N:o 390/2013 liitteessä IV olevassa 4 kohdassa vahvistettujen kriteerien mukaisesti. Arviointi osoitti, että uudelleen tarkistetut tavoitteet ovat yhteensopivia asiaa koskevan unionin laajuisen suorituskykytavoitteen kanssa. Komissio on ilmoittanut asiasta asianomaisille jäsenvaltioille. Näin ollen myös Italialle olisi ilmoitettava, että vuoden 2018 yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
                  
               
                     (6)
                  
                  
                     Komissio sai Kreikan viranomaisilta vakuutuksen siitä, että vuosien 2017 ja 2018 yksikköhintoihin sisältyvät määritetyt kustannukset ovat asetuksen (EU) N:o 391/2013 mukaiset. Kreikalle olisi ilmoitettava, että tällä hetkellä saatavilla olevien tietojen mukaan Kreikan lentoreittimaksuvyöhykkeen vuosien 2017 ja 2018 yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
                  
               
                     (7)
                  
                  
                     Komissio on täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti todennut myös, että Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan esittämät lentoreittimaksuvyöhykkeiden vuoden 2019 yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset. Toteamus olisi annettava tiedoksi näille jäsenvaltioille.
                  
               
                     (8)
                  
                  
                     Tämä toteamus ja ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, eivät kuitenkaan rajoita meneillään olevaa asetuksen (EY) N:o 550/2004 16 artiklan mukaista seurantaa ja tutkintaa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tämän päätöksen liitteessä olevat lentoreittimaksuvyöhykkeiden vuoden 2019 yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
         
         
            2 artikla
            Italian lentoreittimaksuvyöhykkeen vuoden 2018 yksikköhinta, joka on 79,98 euroa, on täytäntöönpanoasetusten (EU) N:o 390/2013 ja (EU) N:o 391/2013 mukainen. Kreikan lentoreittimaksuvyöhykkeen vuoden 2017 yksikköhinta, joka on 29,95 euroa, ja lentoreittimaksuvyöhykkeen vuoden 2018 yksikköhinta, joka on 31,47 euroa, ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 17 päivänä lokakuuta 2019.
            
               
                  Komission puolesta
               
               Violeta BULC
               
                  Komission jäsen
               
            
         
         
            (1)  EUVL L 96, 31.3.2004, s. 10.
         
            (2)  Komission täytäntöönpanoasetus (EU) N:o 391/2013, annettu 3 päivänä toukokuuta 2013, lennonvarmistuspalvelujen yhteisestä maksujärjestelmästä (EUVL L 128, 9.5.2013, s. 31).
         
            (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
         
            (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
         
            (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
      
      
         
            LIITE
            
               Vuoden 2019 lentoreittien yksikköhinnat
            
            
                         
                     
                     
                        Maksuvyöhyke
                     
                     
                        kansallisessa valuutassa  (1)
                        
                     
                  
                        1
                     
                     
                        Belgia–Luxemburg
                     
                     
                        67,55
                     
                  
                        2
                     
                     
                        Bulgaria
                     
                     
                        61,17
                     
                  
                        3
                     
                     
                        Tšekki
                     
                     
                        1029,20
                     
                  
                        4
                     
                     
                        Tanska
                     
                     
                        425,18
                     
                  
                        5
                     
                     
                        Saksa
                     
                     
                        63,63
                     
                  
                        6
                     
                     
                        Viro
                     
                     
                        29,17
                     
                  
                        7
                     
                     
                        Irlanti
                     
                     
                        28,12
                     
                  
                        8
                     
                     
                        Kreikka
                     
                     
                        30,45
                     
                  
                        9
                     
                     
                        Espanjan Kanariansaaret
                     
                     
                        49,82
                     
                  
                        10
                     
                     
                        Manner-Espanja
                     
                     
                        61,19
                     
                  
                        11
                     
                     
                        Ranska
                     
                     
                        60,81
                     
                  
                        12
                     
                     
                        Kroatia
                     
                     
                        313,27
                     
                  
                        13
                     
                     
                        Italia
                     
                     
                        77,96
                     
                  
                        14
                     
                     
                        Kypros
                     
                     
                        31,84
                     
                  
                        15
                     
                     
                        Latvia
                     
                     
                        27,02
                     
                  
                        16
                     
                     
                        Liettua
                     
                     
                        42,75
                     
                  
                        17
                     
                     
                        Unkari
                     
                     
                        9 765,46 
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        Alankomaat
                     
                     
                        56,77
                     
                  
                        20
                     
                     
                        Itävalta
                     
                     
                        67,74
                     
                  
                        21
                     
                     
                        Puola
                     
                     
                        175,02
                     
                  
                        22
                     
                     
                        Portugali
                     
                     
                        24,68
                     
                  
                        23
                     
                     
                        Romania
                     
                     
                        140,60
                     
                  
                        24
                     
                     
                        Slovenia
                     
                     
                        59,51
                     
                  
                        25
                     
                     
                        Slovakia
                     
                     
                        49,69
                     
                  
                        26
                     
                     
                        Suomi
                     
                     
                        49,88
                     
                  
                        27
                     
                     
                        Ruotsi
                     
                     
                        530,55
                     
                  
                        28
                     
                     
                        Yhdistynyt kuningaskunta
                     
                     
                        52,00
                     
                  
               (1)  Näihin yksikköhintoihin ei sisälly täytäntöönpanoasetuksen (EU) N:o 391/2013 18 artiklan 1 kohdassa tarkoitettu hallinnollinen yksikköhinta laskutus- ja keräämiskustannuksiin, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.